
Інструкцыя
аб парадку арганізацыі і правядзення раеннага агляду-конкурсу  
на лепшую прылягаючую тэрыторыю клубнай установы  
«АРТ-стыль – 2026»

1. Дадзеная інструкцыя вызначае парадак арганізацыі і правядзення
раеннага агляду-конкурсу на лепшую прылягаючую тэрыторыю клубнай установы «АРТ-стыль – 2026» (далей – агляд-конкурс), праводзімага ў рамках Пяцігодкі якасці і Года беларускай жанчыны.
2. Мэтамі і задачамі агляду-конкурсу з’яўляюцца:
актывізацыя работы аддзелаў і філіялаў ДУК “Іўеўскі цэнтр культуры і вольнага часу” па добраўпарадкаванню, паляпшэнню эстэтычнага выгляду прыклубных тэрыторый; 
мастацка-эстэтычнае афармленне прыклубных тэрыторый шляхам мастацка-вобразнага рашэння прыклубных плошчаў;
упрыгожванне і аздабленне прыклубнай тэрыторыі кветнікамі, вертыкальным азеляненнем, мастацкімі кампазіцыямі з прыродных і іншых матэрыялаў, малымі архітэктурнымі формамі і інш;
аздабленне прыклубных тэрыторый кампазіцыямі да Года беларускай жанчыны;
прапаганда культуры быту сярод насельніцства.
3. Агляд-конкурс праводзіцца з мая па жнівень 2026г.
4. У аглядзе-конкурсе ўдзельнічаюць усе аддзелы і філіялы ДУК
“Іўеўскі цэнтр культуры і вольнага часу”.
5. Для ўдзелу ў аглядзе-конкурсе Іўеўскі цэнтр культуры і вольнага
часу, філіялы г.п.Юрацішкі, аг.Геранёны, аг.Дайліды, аг.Ладуны1, аг.Лелюкі, аг.Ліпнішкі, аг.Морына, аг.Суботнікі, аг.Трабы, в.Бакшты ДУК “Іўеўскі цэнтр культуры і вольнага часу” павінны прадставіць у аддзел метадычнай работы планы афармлення прыклубных дызайнаў на 2026 г. з дададзенымі да іх творчымі праектамі па афармленню прыклубных тэрыторый (праекты могуць быць у форме схем, чарцяжоў, малюнкаў). 
Праекты павінны ўключаць новыя творчыя рашэнні ў афармленні прыклубных тэрыторый: кампазіцыі да Года беларускай жанчыны (кветкавыя, з прыродных або іншых матэрыялаў), новыя канструкцыі для кветнікаў, вертыкальнае азеляненне, малыя архітэктурныя формы або інш.  
6. Планы і праекты па афармленню прыклубных тэрыторый патрэбна
прадставіць у аддзел метадычнай работы да 15 мая 2026 г. Яны павінны быць зацверджаны загадчыкам сектара культуры Іўеўскага райвыканкама.
Да 30 мая 2026 г. новыя канструктыўныя рашэнні прыклубнага дызайну павінны быць увасоблены на прыклубных тэрыторыях ў адпаведнасці з распрацаванымі праектамі.
На працягу вясны-лета-восені 2026 г., пры неабходнасці, могуць 
весціся работы па дапрацоўцы новых канструкцый або перапрацоўцы іх асобных дэталяў.
    7. На працягу мая-жніўня павінна весціся перыядычнае фатаграфаванне дызайна прыклубнай тэрыторыі, новых канструкцый пад час іх найбольш прыгожых выглядаў (напрыклад, падчас цвіцення размешчаных на іх кветнікаў, або упрыгожання іх падчас правядзення святаў і г.д). Фотаздымкі павінны дасылацца ў аддзел метадычнай работы, на электронны адрас nartvor.rdk@ivie-lib.by. 
     8. Заахвочванне пераможцаў агляду-конкурсу будзе ажыццяўляцца па рашэнню журы (склад журы дадаецца).
     У жніўні 2026 г. журы здзейсніць аб’езд аддзелаў і філіялаў ДУК “Іўеўскі цэнтр культуры і вольнага часу” з мэтай ацэнкі дызайна прыклубных тэрыторый і падвядзення вынікаў агляду-конкурсу.
     9. Пры падвядзенні вынікаў будзе ўлічвацца: узровень мастацкага афармлення прыклубнай тэрыторыі на момант наведвання, а таксама ў перыяд вясны-лета 2026 г. (ацэньваецца па фотаздымках); паўната выкарыстання сродкаў мастацкага афармлення; кампазіцыйная цэльнасць у афармленні прыклубнай тэрыторыі; наяўнасць і прыгажосць новых канструкцый, кампазіцый да Года беларускай жанчыны.
     10. Пераможцы агляду-конкурсу будуць узнагароджаны дыпломамі і грашовымі сертыфікатамі ў памеры: за І месца – да чатырох базавых велічынь, за ІІ месца – да трох базавых велічынь, за ІІІ месца – да дзвюх базавых велічынь.
















Склад журы
раённага агляду-конкурсу на лепшую прылягаючую тэрыторыю 
клубнай установы «АРТ-стыль – 2026 »

Старшыня журы  С.В.Марцінкевіч             -        загадчык сектара культуры 
       Іўеўскага райвыканкама                                          

Члены журы        І.М.Грынкевіч       		-	галоўны спецыяліст
сектара культуры Іўеўскага райвыканкама                                          

 А.А.Цыбулька-Вайцеховіч  - 	намеснік дырэктара ДУК “Іўеўскі цэнтр культуры і вольнага часу”

[bookmark: _GoBack] В.В.Паляк    		-	загадчык аддзела 
метадычнай работы ДУК “Іўеўскі цэнтр культуры і вольнага часу”

І.С.Капуста			-	метадыст аддзела 
метадычнай работы ДУК “Іўеўскі цэнтр культуры і вольнага часу”

